De Ludwik Lejzer Zamenhof isch de Erfinder vun de Chunschsprooch Esperanto. Er isch am 15. Dezembr 1859 z Bjałystok (Pole) uf d Welt chumme un am 14. April 1917 z Warschau gschtorbe. Vum Beruef her isch er a Ougearzt gsi.  Bjałystok isch e ethnisch stark vermischti Stadt gsi, mit Pole, Russe, Dütsche und Jude un e jeder het si eige Sprooch gschwetzt. Si Ätti het sich gezilt vu sinem Judetum abgrenzt, isch Atheist gsi un het Aaschluss ans westliche Europa gsuecht, isch au inere jiidische Uffklärigsbewegig debii gsi. Gschafft het de Ätti als Franzesich- un Dütschlehrer un au als Zensor fird Veröffentlige im Zareriich. Sel isch spöter guet gsi fir de Suun, woner e Mengi politische Sache z'veröffentlige gha het.